laion/Wikipedia-Exotic huggingface dataset:
קרתאלו

קרתאלו (ביוונית: Καρθάλον, בלטינית: Carthalo‏; 241–264 לפנה"ס) היה מצביא קרתגי שלחם נגד הרומאים במלחמה הפונית הראשונה. הוא נזכר לראשונה באירועי שנת 254 לפנה"ס, אז עמד בראש צי שפשט על אקרגס (אגריגנטום) ובזז אותה ואחר כך הדף התקפה של הצי הרומי על דרפאנה. ב-249 לפנה"ס, זמן קצר לאחר ניצחון הקרתגים על הצי הרומי בקרב דרפאנה, הגיע קרתאלו מאפריקה בראש תגבורת המונה 70 אוניות מלחמה. אותה שעה צר הצבא הרומי על ליליבאיום, ואדרבעל, המצביא הקרתגי הראשי בסיקיליה, ביקש לנצל את מפלת הרומאים בים כדי להסיר את המצור וההסגר הימי על העיר. הוא הוסיף לציו של קרתאלו 30 מהאוניות שנפלו לידיו בקרב, ושלח אותו לתקוף את השייטת הרומית שנותרה על משמרתה ליד ליליבאיום. קרתאלו תקף עם שחר, חלק מהאוניות הצליח ללכוד ואחרות העלה באש. אחר כך ארב קרתאלו בהראקליה לשיירת אוניות אספקה רומית, שעשתה דרכה מסירקוסאי אל הצבא הצר על ליליבאיום, מלווה במעט אוניות מלחמה. כדי להימנע מקרב, תפסו אוניות השיירה מחסה במפרצון סמוך בחסות סלעי החוף, העלו על היבשה את הקטפולטות והבליסטראות ונלחמו באוניותיו של קרתאלו מן היבשה. הוא לכד אוניות אחדות והסב נזקים לאחרות, אך לא הצליח להכריע את אויביו הן בשל לחימתם העיקשת הן בשל הקרבה המסוכנת לחוף. לכן שט עם אוניותיו אל שפך נהר קרוב וחיכה לצאתם לים. שיחק לו מזלו, ובאותו זמן שטה אל ליליבאיום שיירת אוניות נוספת, מלווה בצי מלחמתי בפיקוד הקונסול לוקיוס יוניוס פולוס. דבר מסען נודע לקרתאלו, והוא יצא עם אנשיו כדי להשמידן בקרב ימי. פולוס נמנע גם הוא מלחימה, ועגן את אוניותיו בקמארינה ליד חוף סלעי ומסוכן, אליו לא העזו הקרתגים להתקרב. בסערה עזה שהתעוררה אבדו כמעט לגמרי שני חלקי הצי הרומי. קרתאלו ואנשיו, שהכירו את טבע המקום, חמקו מבעוד מועד מן המקום וניצלו. זמן קצר לאחר מכן הוביל קרתאלו התקפה מן הים על אייגיתאלוס (Aegithallos), כף במערבה של סיקיליה, לא הרחק מליליבאיום. המקום נכבש ובוצר על ידי יוניוס פולוס אחרי האסון בקמארינה. קרתאלו הכה את חיל המצב הרומי והכריחו לסגת. פוליביוס, היסטוריה. כרך ראשון, ספרים א-ו. תרגם וכתב מבואות בנימין שימרון. ירושלים, מוסד ביאליק, 1991. Polybius. Translated by W.R. Paton. The Loeb Classical Library. Cambridge (MA), Harvard University Press, and London, William Heinemann, 1922-1925. Digitized copy in: LacusCurtius. Diodorus. Translated by C.H. Oldfather. The Loeb Classical Library. Cambridge (MA), Harvard University Press, and London, William Heinemann, 1933-1957. Walbank, F.W., A Historical Commentary on Polybius. Oxford, Oxford University Press, 1957. s.v. "Carthalo" (1) in: Smith, W. (editor), Dictionary of Greek and Roman Biography and Mythology, 1873. Digitized copy in: Perseus. Diodorus, 24. 18.2-3 . אירוע זה אינו נזכר אצל פוליביוס. Polybius, 1.53; Diodorus, 24.1.7. Polybius, 1.53-54; Diodorus, 24.1.8-9. Diodorus, 24.1.11 .
ארבסק (מוזיקה טורקית)

ארבסק (בטורקית: Arabesk) הוא מונח שנוצר על ידי מוזיקולוגים טורקיים המתייחס למוזיקה בסגנון ערבי שנוצרה בטורקיה. הוא נקרא 'ארבסק' בגלל לחניו המושפעים בעיקר מהמוזיקה הערבית. הז'אנר היה פופולרי בטורקיה במיוחד בין שנות ה-60 עד שנות ה-90 של המאה ה-20. לחני המוזיקה הערבסקית היא בעיקר בסולם מינורי, בדרך כלל בצורת הסולם פריגי, והמילים נוטות להתמקד בנושאי געגועים, בגידות, ואהבה. הארבסק הגיע לטורקיה בעיקר בשנות ה-30 וה-40, בשל חיבת הציבור למוזיקה הערבית של מצרים ולבנון, אך נתקל בהתנגדות עזה מצד השלטונות הדתיים של אז, היות שהשירים שבמסגרת סגנון זה עוסקים בעיקר באהבה ובדיכוי מעמד הפועלים. התנגדות זו הגיעה לשיאה בשנות ה-60 כאשר הזמר איברהים טטליסס נכלא על כך ששר שירי ארבסק באירועים ציבוריים למרות התנגדות השלטונות. בעודו יושב במאסר, תחנות הרדיו של טורקיה מחו על המתרחש וקראו לעם לתרום את חלקו בקריאה לשחרורו של טטליסס. המהפכה הציבורית שמה קץ לדיכוי זה. שינוי ידוע שבא בעקבות הארבסק הוא החלפת כלי נגינה ערביים בכלי נגינה טורקיים או בלקניים, כגון: החלפת ה"עוד" הערבי ב"בגלמה" הטורקי ובעוד טורקי (גרסה טורקית של העוד) או ב"טאר" טורקי (הגרסה הטורקית ל"טאר פרסי"), או בהוספת כלי נגינה כורדיים או טורקיים כגון כלי ה"זורנה" (כלי נשיפה), קלרינט, או חלילי ה"איגיראיטמה", "מיי", "טולום", "סיפסי", "איפטה", בלאבן, ונאיי. בטורקיה מספר זמרים הנחשבים ל"חוד החנית" של סגנון הארבסק, ובהם פרדי טייפור, איברהים טטליסס, אמרה איפק, אורהאן גנג'אבאיי ומוסלום גורסס. ארבסק (מוזיקה קלאסית) ערך זה הוא קצרמר בנושא מוזיקה ובנושא טורקיה. אתם מוזמנים לתרום לוויקיפדיה ולהרחיב אותו.
1744

שנת 1744 היא השנה ה-44 במאה ה-18. זוהי שנה מעוברת, שאורכה 366 ימים. 1 בינואר 1744 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 18 ביוני – משחק הקריקט הראשון המתועד 24 בפברואר – בר יצחק בר, מנהיג יהדות לורן, פעיל להשגת אמנציפציה ליהודים בצרפת, ומראשי הסנהדרין של פריז. (נפטר ב-1828) 17 ביולי – אלברידג' גרי, מדינאי אמריקני, כיהן כמושל מסצ'וסטס וכסגן נשיא ארצות הברית (נפטר ב-1814) 25 בספטמבר – פרידריך וילהלם השני, מלך פרוסיה (נפטר ב-1797) 22 בנובמבר – אביגייל אדמס, הגברת הראשונה של ארצות הברית כרעייתו של ג'ון אדמס (נפטרה ב-1818) 25 באפריל – אנדרס צלזיוס, אסטרונום ופיזיקאי שוודי, מציע שיטת מעלות הטמפרטורה הקרויה על שמו (נולד ב-1701) 30 במאי – אלכסנדר פופ, משורר אנגלי (נולד ב-1688) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1744 התחילה ביום כ"ז בטבת ה'תק"ד (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ט"ז בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1744 לפי הלוח היוליאני Nothing. ילידי 1744‎ נפטרים ב-1744‎ מדיה וקבצים בנושא 1744 בוויקישיתוף
ערבסק

האם התכוונתם ל... ערבסקה – מוטיב עיטורי באמנות ובאדריכלות אסלאמית ערבסק (בלט) – תנועה בסיסית בבלט קלאסי, המאופיינת בהרמת רגל אחת בצורה ישרה ואצילית אחורה ארבסק (מוזיקה קלאסית) – סגנון של מוזיקה המיועדת בעיקר עבור פסנתר, אשר משתמשת במלודיות מאופיינות על-מנת ליצור אווירה בניחוח ערבי ארבסק (מוזיקה טורקית) – סגנון מוזיקה טורקי ערבסק (סרט) – סרט קולנוע מ-1966 בכיכובם של גרגורי פק וסופיה לורן ערבסק (הוצאה לאור) – בערבית, עורכת סיהאם דאוד, חיפה
מדף יבשתי

מדף יבשתי או מדף היבשת או אדן היבשה (באנגלית: Continental shelf) הוא המדרון בשולי היבשת הנמשך אל מתחת לפני הים בשיפוע מתון (בדרך כלל בזווית של פחות ממעלה) ועד למקום שבו חל שינוי חד בזווית השיפוע. בים התיכון אדן היבשת משתרע למרחק של 150 עד 200 ק"מ מן החוף ועומקו אינו עולה על 200 מטר ואז מתחיל מדרון תלול לעומק של כ-5000 מטר. גידול דגים באדן היבשת קל יותר עקב חדירה טובה של קרני השמש וטמפרטורה נוחה. על אדן היבשת ניתן למצוא פלנקטון. הנגישות הגבוהה יחסית אל המדפים היבשתיים הפכו אותם לחלקים המובנים ביותר של קרקעית הים. הרוב המוחלט של הניצול המסחרי, כגון קידוחי גז או נפט, מתבצע מהמדף היבשתי. הגדרת המדף היבשתי לפי חוק הים שונה מההגדרה הגאולוגית, ולפיו לכל מדינה יש זכות למשאבי המדף היבשתי שלחופיה עד כדי 200 מייל ימי (230 מייל / 370 קילומטרים) מהחוף, מה שנקרא בחוק "המדף היבשתי המורחב" extended continental shelf (ECS)). פרופסור משה ברור, "אדן היבשה", לקסיקון גאוגרפי, (עמ' 3), הוצאת יבנה, תשס"א מדיה וקבצים בנושא מדף יבשתי בוויקישיתוף מדף יבשתי, באתר אנציקלופדיה בריטניקה (באנגלית) מדף יבשתי, דף שער בספרייה הלאומית Margot Bohan, NOAA’s Participation in the U.S. Extended Continental Shelf Project, NOAA Ocean Exploration אסור לפספס‏, ארה"ב גדלה במיליון קמ"ר תוך יום – וזו הסיבה המפתיעה לכך, באתר וואלה, 21 בינואר 2024 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
לואי סעדי

לואי סעדי היה טרוריסט פלסטיני ומפקד ארגון הג'יהאד האסלאמי הפלסטיני בצפון יהודה ושומרון. הוא נהרג על ידי צה"ל ב-2005. סעדי נעצר ב-1999 ושוחרר ב-2004 במסגרת עסקת טננבאום עם חזבאללה, הוגדר כ"המשוחרר הבכיר ביותר בעסקת טננבאום". סעדי היה אחראי לפיגוע במועדון הסטייג' בתל אביב במהלכו נרצחו חמישה אזרחים ונפצעו עשרות אחרים, לפיגוע בקניון השרון בנתניה שבו נרצחו חמישה אזרחים ונפצעו עשרות, לפיגוע הירי בחרמש בו נרצח אזרח, ולשיגור מכונית התופת לשבי שומרון. בערב ה-23 באוקטובר 2005 נכנסו כוחות דובדבן, נחשון ונח"ל למחנה הפליטים נור א-שמס הסמוך לטולכרם, בעקבות מידע על פגישה בין פעילי טרור באזור, שתכננו על פי החשד פיגוע בתחומי ישראל. בעת הגעת הכוח הסמוי למחנה זוהה המבוקש ברכב, במהלך ניסיון החטיפה מהרכב פתח פלסטיני חמוש באש לעבר הכוח וממנה נפגעו באורח קל לוחם וקצין מהכוח הסמוי. הכוח השיב אש והרג את היורה, בכיר בארגון הפת"ח. במהלך הפעילות נורתה אש על הכוח מאחת הסמטאות במחנה, הכוח השיב אש והרג גם את היורה השני. לאחר שהכוח הבחין בחמוש שניסה לברוח במכונית פתח עליו הכוח באש והרג גם אותו. כאשר הכוח חיפש את גופת המחבל בסמטה הוא לא מצא אותה, אולם מאוחר יותר כאשר הכוח החל להרוס בית אשר בו הסתתרו חמושים, נמצאה בבית גופתו של לואי סעדי. בפעולה נהרג גם עוזרו מאג'ד אלאשקר, גם הוא פעיל בג'יהאד האיסלמי. לאחר האירוע התבטא מפקד חטיבת אפרים, אלוף-משנה אהרון חליוה: "הכוח של דובדבן שפעל הלילה הפגין אומץ לב יוצא דופן. גם החייל שנפצע פעל בצורה יוצאת דופן". על המבצע המורכב והחתירה המהירה למגע של הלוחם שנפצע קיבלה הפלגה המבצעת מיחידת דובדבן הצטיינות מאת אלוף פיקוד מרכז. אפרת וייס ועלי ואקד, צה"ל הרג את מבוקש הג'יהאד הבכיר לואיי סעדי, באתר ynet, 24 באוקטובר 2005 חנן גרינברג וטובה דדון, בערב החג: קסאמים בשדרות, צה"ל ירה בתותחים, באתר ynet, 25 באוקטובר 2005 חוסל בכיר המבוקשים ביו"ש, באתר ערוץ 7, 24 באוקטובר 2005 עלי ואקד וחנן גרינברג, "כוננות קסאמים" בעקבות חיסול לואיי סעדי, באתר ynet, 24 באוקטובר 2005 מערכת וואלה! NEWS‏, ביילין: חיסול סעדי סיכן יותר משהציל, באתר וואלה, 27 באוקטובר 2005 רענן בן-צור ואחיה ראב"ד, חמישה נרצחו בפיגוע התאבדות בחדרה, באתר ynet, 26 באוקטובר 2005 חדשות נענע, כעשרת אלפים פלסטינים הגיעו להלווייתו של לואי סעדי, באתר nana10‏, 26 באוקטובר 2005 כתבי NRG מעריב, המבוקש מספר 1 בגדה חוסל, באתר nrg‏, 24 באוקטובר 2005
לוח מודעות

לוח מודעות הוא רהיט במבנה ציבור או ברחוב שעל פניו ניתן לפרסם הודעות מודפסות לציבור. לדוגמה, פרסום מודעות לקנייה או מכירה, הכרזה על אירועים או מתן מידע. לוחות מודעות עשויים לעיתים קרובות מחומרים כדוגמת שעם או עץ במטרה לאפשר הוספה והסרה נוחה של מודעות מהם באמצעות נעצים. מקומות ציבוריים שכיחים להימצאות לוחות מודעות הם אוניברסיטאות, תחנות רכבת, קיוסקים, מסדרונות ומעברים הומי אדם, חדרי לובי ומטבחונים. כמו כן קיימים לוחות הממוקמים ברחוב וכן במקומות מאולתרים כעצים, קירות, עמודי חשמל ופנס רחוב. בקיבוצים, בעת שחדר האוכל שימש כמרכז חיי הקהילה השיתופית, לוח המודעות בחדר האוכל היה אמצעי הקשר להודעות קהילתיות לגבי פעילויות חברתיות, שיבוץ לתורנויות, גיוסים עונתיים וכדומה. בהשאלה, קיימים לוחות מודעות באתרי אינטרנט שבהם ניתן להשאיר או למחוק מסרים על מנת שאנשים אחרים יוכלו לצפות בהם. במאה ה-20 ירשו את מקום לוחות המודעות המסורתיים פורומים באינטרנט שהיוו תחליף גלובלי לפלטפורמה הישנה. במאה ה-21 לוחות המודעות והפורומים התחלפו ברשתות חברתיות דוגמת פייסבוק, פינטרס, אינסטגרם ווואטסאפ. וכן לוחות דיגיטליים המצויים עדיין במקומות ציבוריים. 1801: ג'יימס פילאנס (אנ'), מנהל ומורה לגאוגרפיה בבית הספר התיכון באדינבורו, סקוטלנד, ממציא את הלוח הראשון. 1925: ג'ורג' ברוקס מטופקה שבקנזס רשם פטנט על לוח שעם כלוח מודעות שניתן לתקוע בו נעצים. הפטנט על המצאתו של ג'ורג' ברוקס, שיהפוך לעמוד התווך העיקרי בבתים ובמשרדים ברחבי העולם, פג בשנת 1941, מה שמאפשר לכל אחד ליצור ולשווק גרסאות משלו למוצר. 1940: ג'ורג' פוקס, רשם פטנט על לוח גומי מוקצף עם חלק אחורי מקרטון. 1959: ו.פ לואיס רשם פטנט על לוח משולב ללוחות מודעות. 1976: הרעיון של לוח המודעות נכנס לעידן המידע כאשר מפתחי התוכנה וורד כריסטנסן ורנדי סוס השיקו את מערכת לוח הטלפונים הציבורי הדיגיטלי הראשון. 2006: מערכת לוח מודעות דיגיטלי ברזולוציה גבוהה הוצעה לראשונה על ידי ד"ר פומפרניקל 2010: תצוגות שילוט דיגיטלי החלו להחליף לוחות מודעות כאמצעי להפחתת העומס ולספק מידע בזמן אמת. 2010: Pinterest, אתר שיתוף תוכן ושיתוף תמונות שנועד לשמש לוחות מודעות אישיים מקוונים, הוקם על ידי בן זילברמן, פול סיאררה ואוון שארפ. 2017: חברת Enchantment General רשמה פטנט על שירות של מערכת לוח מודעות אלקטרונית פיזית, הכוללת משטח כתיבה או הצמדה פיזית ותצוגה אלקטרונית, כמו מכשיר מחשב נייד (מחשב לוח), המסוגל להריץ תוכנה (שילוט דיגיטלי) שיתוף מידע אנלוגי עם תוכן דיגיטלי. עם התפתחות מסכי הפרסום החלו להשתמש בפלטפורמה הדיגיטלית גם במקומות ציבוריים דוגמת בתי הכנסת המפרסמים על המסך את זמני היום ומודעות לקהילה בצורה דיגיטלית. לוח זה עורר שאלות הלכתיות האם מותר להשתמש במוצר בשבת. בבנייני מגורים החלו להחליף את עלוני הפרסום מסכים דיגיטליים המציגים מידע אינטראקטיבי המיועד ספציפית לאופי דיירי הבניין ומשולב בפרסומות המותאמות לדיירים. מסכים אלו, מאפשרים להפחית את זיהום הסביבה שנעשה על ידי חלוקת עלוני הפרסום שרובם נזרקים לפח, וכן מאפשרת לוועדי הבית להנגיש תוכן רלוונטי לדיירי הבניין פשקוויל עמוד פרסום שלט חוצות אורן אלדר, עמודי מודעות בתל אביב מסתירים מנהרות, באתר הארץ, 6 במרץ 2024 הפטנט הרשום של ג'ורג' ברוקס הפטנט של ג'ורג' פוקס הפטנט של לואיס 16 בפברואר 1978: לוח המודעות הופך לאלקטרוני לוח המודעות של דוקטור פומפרניקל הרב אליעזר שמחה וייס, ‏שו"ת: האם מותר להציב לוח דיגיטלי בבית הכנסת?, באתר "סרוגים", 26 ביולי 2016 טליה לוין, ‏ועד הבית השתגע: לוח דיגיטלי במקום פליירים, באתר מעריב אונליין, 6 במרץ 2020 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
אדנו וירוס 36

אדנו וירוס 36 (באנגלית: Human adenovirus 36 או HAdV-36, ובקיצור: AD-36) הוא מין אחד מתוך 57 מינים אחרים הידועים מזן האדנו וירוס. הנגיף התגלה לראשונה ב-1978 אצל ילדה שסבלה מדלקת בדרכי העיכול וסוכרת. אדנו-וירוס ידוע בכך שהוא גורם לדלקות בדרכי הנשימה והעיניים, אך הוא נקשר לראשונה עם השמנה על ידי ד"ר ניחיל דורנדאר. נראה קשר בין כמות הנוגדנים לנגיף בדם לכמות השומנים בדם אצל 30% מהאנשים שסובלים מהשמנה בארצות הברית. זהו הנגיף היחיד אצל בני אדם שנקשר להשמנה. המכניזם שעל פיו אדנו-וירוס 36 גורם להשמנת יתר קשור לגן E4orf1, שמדביק את גרעין התאים המארחים. E4orf1 משפיע על אנזימים שמעודדים ייצור שומנים, ועל מולקולות התמיינות שגורמים לעליה בכמות הטריגליצרידים ועל ייצור של תאי שומן חדשים מתוך תאי גזע שכבר נמצאים ברקמת השומן. ב-18 במרץ 2006 פורסם מחקר שנערך על ידי ריצ'רד אטקינס (אוניברסיטת ויסקונסין). במחקר זה נבדקו יותר מ-2,000 בדיקות דם באוסטרליה ונראתה נוכחות של אדנו-וירוס 36 אצל 20% מהמשתתפים. ב-26 בינואר 2009 מסר ד"ר ניחיל דורנדאר הצהרה לגבי הקשר שבין השמנת יתר ואדנו-וירוס 36, כמו כן הוא הזהיר מפני ההדבקה הפשוטה על ידי עיטוש או אפילו לחיצת ידיים, בנגיף שנראה כי הוא משתתף במגפת ההשמנה העולמית. Adenoviridae אדנו וירוס 36, באתר NCBI (באנגלית) אדנו-וירוס 36 והשמנת יתר Human adenovirus-36 is associated with increased body weight and paradoxical reduction of serum lipids http://scienceblogs.com/aetiology/2008/04/a_deeper_look_into_adenovirus3.php
נגן מדיה

נגן מדיה (באנגלית: Media Player) היא תוכנת מחשב המשמשת לניגון קובצי מולטימדיה. רוב תוכנות נגני המדיה תומכות במגוון רחב של סוגי קבצים, ובכללם קובצי שמע וקובצי וידאו. עם זאת, חלק מהנגנים מתמקדים רק בסוג מסוים, הן משום שהם בשלבי הפיתוח והגרסאות הראשונות, והן משום שהם מיועדים לתת מגוון רחב של תכונות, איכויות ויכולות, שלרוב לא קיימות בנגנים הכלליים יותר. גרסאות 3 ומעלה של מערכת ההפעלה חלונות מגיעות עם הנגן Windows Media Player. של מיקרוסופט. מערכת Mac OS X מגיעה עם הנגנים QuickTime להפעלה של סרטים בפורמט זה, ועם iTunes להפעלה של מגוון פורמטי מדיה נוספים. הפצות גנו/לינוקס שונות מגיעות עם נגנים כגון VLC media player, אמארוק, טוטם, זיין. רשימה של תוכנות נגני המדיה הפופולריים. נגני מדיה רבים מסוגלים לנגן את קובצי המדיה לפי ספריות. הספריות נועדו לסייע בארגון של קובצי המדיה או בקטלוג של קובצי המוזיקה לקטגוריות שונות כגון סוגה, שנה, דירוג וכדומה. דוגמאות טובות לתוכנות נגני מדיה אשר תומכות בשימוש בספריות הן Winamp, Windows Media Player, iTunes, RealPlayer, Amarok ו-ALLPlayer. נגן מדיה נייד מדיה וקבצים בנושא נגן מדיה בוויקישיתוף
מרכז הקואופרציה

מרכז הקואופרציה למלאכה, חרושת ושירותים ציבוריים, או בשמו המקוצר מרכז הקואופרציה, הוא מוסד שהוקם על ידי ההסתדרות כדי לפתח ולקדם את הקואופרציה בארץ ישראל. מרכז הקואופרציה הוקם בשנת 1928 על יסוד החלטת הוועידה השלישית של ההסתדרות משנת 1927. בשנת 1934 נרשם המרכז כאגודה שיתופית שבראשה עמד ישראל ריטוב ובשנת 1935 נרשם כ"ברית פיקוח" שתפקידה לפקח על ניהול חשבונות הקואופרטיבים ועל שמירת עקרונות הקואופרציה. במרכז הקואופרציה היו שלוש חטיבות: חטיבת תובלה ותחבורה (בה נכללו הקואופרטיבים לתחבורה ציבורית אגד ודן), החטיבה לחרושת ומלאכה והחטיבה לשירותים. משנת 1954 ניהל את מחלקת הנוער ניסים בנימין והקים את הגרעינים הקואופרטיבים כחלק מהחטיבה לחרושת ומלאכה כאשר נוכח שאין דור המשך לקואופרציה היצרנית. ניסים בנימין ז"ל ראה בבנין מפעל הקואופרציה הצעירה את ייעודו העיקרי בחיים. נסים השקיע את כל מעייניו בבנית תנועת נוער קואופרטיבית. וסוחף מאות בני נוער מכל הארץ אשר חבריה שרתו ביחידות נח"ל קואופרטיבי או השתלבו בהקמת מפעלים משותפים באזורי פיתוח וספר. בשנת 1965 נרצח נסים בנימין בפעילות בטחינות חשאית באירופה, בהיותו חלק מהשרות החשאי שאנשיו ביצעו מבצעים ביטחוניים בניכר. מר ישראל ריטוב, יו"ר מרכז הקואופרציה ספד לו : " עליך עוד ישירו שירים. נוציא ספר ונספר לעם ישראל על חייך ונקים מפעלים לזכרך ". ניסים, כאחראי מחלקת הנוער בקואופרציה פעל לסייע לחיילים משוחררים ונוער בוגר צבא ולחיילים המשרתים בנח"ל, (הגרעינים נקראו נח"ל תעשייתי) להשתלב בתעשייה, הוא איגד כוחות כדי להקים מפעלי חינוך ברוח הקואופרציה, תוך דאגה לעתידם הכלכלי של הצעירים ומתוך הבנה שזהו דור העתיד ועליו תיסמך המדינה בשנים שיבואו. בפועלו ליצור תשתית לימוד ועבודה למקצועות מלאכה יוצרת ומועילה, ניסים תורם להקמת מנגנון תומך שיסייע בהכשרת דור העתיד. במסגרת מרכז הקואופרציה נכללו: קופת הקואופרטיבים, הזרוע הכספית של המרכז. "נוע", חברה שהוקמה בשנת 1935 ועסקה בקניות למשק התחבורה הקואופרטיבי. "שחף" שהוקמה בשנת 1935 וסייעה לקואופרטיבים ברכישות ובשיווק. "מגן", קרן הפנסיה של חברי הקואופרטיבים, שהוקמה בשנת 1950. הקואופרטיבים הגדולים ביותר שנכללו במרכז היו "אגד", "דן" ו"הארגז". בשנת 2008 הוחלט בוועידת מרכז הקואופרציה על שינוי שם המוסד למרכז הקואופרציה ליזמות שיתופית בישראל. יו"ר המרכז וההנהלה - איציק יואל. ברית הפיקוח לקואופרציה החקלאית העובדת (ברית הקואופרציה החקלאית), בה רשומות האגודות השיתופיות בקיבוצים ובמושבים אתר האינטרנט הרשמי של מרכז הקואופרציה מרכז הקואפרציה, באתר תנועת העבודה הישראלית אתר מרכז הקואופרציה ההסתדרות הכללית של העובדים בארץ ישראל, מרכז הקואופרציה למלאכה, לחרושת ולשירותים ציבוריים, דף שער בספרייה הלאומית ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
מערכת זמן אמת

המונח "זמן אמת" מפנה לכאן. אם הכוונה למשמעות אחרת, ראו זמן אמת (פירושונים). מערכת זמן אמת היא מערכת מחשב שיש לה, מעבר לדרישות הפונקציונליות הרגילות, דרישה של עמידה בזמנים. מערכת זמן אמת לא חייבת להגיב מהר, אך היא חייבת להגיב תוך הזמן שהוגדר מראש ובעקביות. ניתן לסווג מערכות זמן אמת לשלושה סוגים: Hard – מערכת זמן אמת קשיחה היא מערכת בה אי עמידה בתנאי הזמן גוררת כישלון כולל של כלל המערכת. אחרי כישלון זה אין אפשרות להמשיך בפעולת המערכת, למשל מערכת ששולטת על רכב אוטונומי. Firm – במערכות כאלו ניתן לספוג אי עמידה בדרישת הזמן אך איכות המערכת תיפגע. הפלט של החישוב בו התרחשה החריגה הוא בלתי שמיש בעליל. Soft – הפלט שהתקבל בעקבות חישוב שחרג מהזמן שימושי באופן חלקי, למשל מערכת שקולטת טלוויזיה, אם חרג התמונה שתיווצר תהיה באיכות נמוכה יותר אך לאחר מכן הקליטה תמשיך כרגיל ובסדר. ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
1745

שנת 1745 היא השנה ה-45 במאה ה-18. זוהי שנה רגילה, שאורכה 365 ימים. 1 בינואר 1745 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 2 באפריל – אוסטריה ובוואריה חותמות על הסכם שלום 23 ביולי – צ'ארלס אדוארד סטיוארט נוחת באיי מערב סקוטלנד 23 בנובמבר – קרב הנרסדורף במסגרת המלחמה השלזית השנייה: כוחותיו של פרידריך הגדול מביסים את צבא סקסוניה 6 בינואר – ז'אק אטיין מונגולפייה, מממציאי הכדור הפורח (נפטר ב-1799) 18 בפברואר – אלסנדרו וולטה, פיזיקאי איטלקי, מפתח הסוללה החשמלית הראשונה (נפטר ב-1827) 17 ביולי – טימות'י פיקרינג, פוליטיקאי אמריקאי (נפטר ב-1829) 19 באוקטובר – ג'ונתן סוויפט, סופר אירי (נולד ב-1667) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1745 התחילה ביום ט' בשבט ה'תק"ה (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1745 לפי הלוח היוליאני Nothing. ילידי 1745‎ נפטרים ב-1745‎ מדיה וקבצים בנושא 1745 בוויקישיתוף
מודיעין קרבי

מודיעין קרבי הוא תת-תחום במודיעין הצבאי המתייחס לאיסוף מידע על הנעשה בשדה הקרב, גזרות עוינות ושטחי אויב בזמנים של מלחמה ושלום. מודיעין כזה כולל איסוף וניתוח מידע על פני השטח (טופוגרפיה), על כוחות האויב הנמצאים בשטח (מערך וסדר כוחות), וכן על תוכניותיהם העתידיות (להתבצר בשטח, לעבור דרכו, לתקוף וכו'). בדרך כלל, מודיעין זה מועבר ישירות למפקד בשטח של הכוחות הלוחמים, על מנת להקנות להם ידע רב ומהימן ככל האפשר כדי שיתכננו את הפעולה בהצלחה המרבית. הגוף האחראי על איסוף המודיעין הקרבי בצה"ל הוא חיל האיסוף הקרבי, בעוד שניהול המודיעין הקרבי השוטף מתבצע ביחידות מודיעין השדה אשר שייכת לאמ"ן. סיורי מודיעין מיוחדים (Special reconnaissance) מבוצעים על ידי כוחות מיוחדים הפועלים באופן חשאי ובמסגרות קטנות מאחורי קווי האויב כדי לאסוף מודיעין ולייצר מטרות. הם כוללים תצפית ואיסוף מודיעין, הטמנת אמצעי איסוף מודיעין אותות, הכוונת אש מן התווך לנשק מונחה והכנות למבצעים מיוחדים אחרים. פרק זה לוקה בחסר. אנא תרמו לוויקיפדיה והשלימו אותו. דוגמאות תנ"כיות לאיסוף מודיעין בשדה הקרב נמצאות בסיפור שליחת המרגלים על ידי יהושע (במדבר, י"ג: י"ז-כ"ט) ואצל גדעון בהתגנבותו אל הכוחות המדיינים לפני התקפתו עליהם (שופטים, ז': י'-י"א). דוגמה נוספת ניתן למצוא בספר יחזקאל ל"ג, ז: "ואתה בן-אדם, צופה נתתיך לבית ישראל; ושמעת מפיו דבר, והזהרת אותם ממני". הנביאים בתנ"ך שימשו פעמים רבות כמודיעין צבאי, אמנם לא במובן של איסוף מידע על האויב וכדומה. רוב הנביאים נתנו מעין מידע מודיעיני כאשר השופטים והמלכים היו שואלים אותם אם לצאת לקרבות והם היו עונים רק כן או לא על פי החלטת ה'. אלישע בן שפט הגדיל לעשות יותר מכל הנביאים ושימש, בעזרת כוח נבואתו, כחיל מודיעין לכל דבר כפי שניתן לראות במלכים ב' פרק ו' פסוק ח': "וּמֶלֶךְ אֲרָם, הָיָה נִלְחָם בְּיִשְׂרָאֵל; וַיִּוָּעַץ אֶל-עֲבָדָיו לֵאמֹר, אֶל-מְקוֹם פְּלֹנִי אַלְמֹנִי תַּחֲנֹתִי. (ט') וַיִּשְׁלַח אִישׁ הָאֱלֹהִים, אֶל-מֶלֶךְ יִשְׂרָאֵל לֵאמֹר, הִשָּׁמֶר, מֵעֲבֹר הַמָּקוֹם הַזֶּה: כִּי-שָׁם, אֲרָם נְחִתִּים. (י') וַיִּשְׁלַח מֶלֶךְ יִשְׂרָאֵל, אֶל-הַמָּקוֹם אֲשֶׁר אָמַר-לוֹ אִישׁ-הָאֱלֹהִים וְהִזְהִירֹה--וְנִשְׁמַר שָׁם: לֹא אַחַת, וְלֹא שְׁתָּיִם. (י"א) וַיִּסָּעֵר לֵב מֶלֶךְ-אֲרָם, עַל-הַדָּבָר הַזֶּה; וַיִּקְרָא אֶל-עֲבָדָיו, וַיֹּאמֶר אֲלֵיהֶם, הֲלוֹא תַּגִּידוּ לִי, מִי מִשֶּׁלָּנוּ אֶל-מֶלֶךְ יִשְׂרָאֵל. (י"ב) וַיֹּאמֶר אַחַד מֵעֲבָדָיו, לוֹא אֲדֹנִי הַמֶּלֶךְ: כִּי-אֱלִישָׁע הַנָּבִיא, אֲשֶׁר בְּיִשְׂרָאֵל, יַגִּיד לְמֶלֶךְ יִשְׂרָאֵל, אֶת-הַדְּבָרִים אֲשֶׁר תְּדַבֵּר בַּחֲדַר מִשְׁכָּבֶךָ." משה יגר, פיתוח תחושת מודיעין שדה, מערכות, גיליון 427-728, עמ' 72, תל אביב 10-2009 סיירת חיל האיסוף הקרבי תצפית (צבא) מרדכי גיחון, עדות: המודיעין הצבאי בירושלים במלחמת העצמאות ותפעולו, בתוך: אסנת שירן, מלחמה בת 60, כרך ח: עלי זית וחרב: מקורות ומחקרים בגנזי ה"הגנה", שער רביעי: עדויות, עמודים 421–446 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
סיטיג'ט

סיטיג'ט (באנגלית CityJet) היא חברת תעופה אירית, שמשרדיה הראשיים נמצאים בעיר דבלין ומפעילה טיסות בחכירה רטובה בעבור חברות תעופה אחרות. החברה נוסדה בשנת 1992 והחלה להפעיל את טיסותיה בינואר 1994 תחת החסות של חברת וירג'ין אטלנטיק. הקו הראשון שהופעל היה בין דבלין לנמל התעופה סיטי בלונדון. בשנת 1997 החלה החברה לטוס בקו תחת שמה הרשמי. בשנת 1999 לאחר שהחברה החלה לטוס בקו לונדון סיטי-פריז תחת שמה של חברת אייר פראנס, קנתה החברה הצרפתית 25% ממניות החברה, בשלב מאוחר יותר, השלימה אייר פראנס את קנייתה המלאה של החברה, והחברה זוהתה כ"סיטיג'ט בשביל אייר פראנס". בשנת 1997 רכשה אייר פראנס את החברה הבלגית "VLM איירליינס" ומטוסיה נצבעו בצבעי סיטיג'ט למרות שלא בוצע איחוד בפועל בין החברות. בשנת 2012 פורסם לראשונה כי אייר פראנס מעוניינת למכור את סיטיג'ט, ובשנת 2013 החלה למעשה הפרדת החברה מפעילות אייר פראנס, סיטיג'ט חזרה להפעיל את טיסותיה תחת שמה, ושיתוף הפעולה עם אייר פראנס הפך לשותפות קוד. בשנת 2014 נמכרה החברה למשקיעים גרמניים. בסוף שנת 2015 רכשה החברה את חברת התעופה הפינית בלו 1 מחברת סקנדינביאן איירליינס, והחברה החלה לבצע טיסות עבור החברה הסקנדינבית במטוסיה של השנייה כחלק משיתוף פעולה נרחב. באותו האופן, רכשה סיטיג'ט בשנת 2016 מסקנדינביאן איירליינס גם את החברה הדנית "קימבר", אשר גם היא מפעילה טיסות עבור החברה הסקנדינבית. בשנת 2017 פורסם כי החברה מתכננת להפסיק את טיסותיה אשר מבוצעות בשמה ולהתמקד בהפעלת טיסות בעבור חברות אחרות. מהלך זה יצא לפועל בסוף אוקטובר 2018. בשנת 2018 הודיעה החברה כי בכוונתה להתאחד עם חברת התעופה האזורית הספרדית אייר נוסטרום ובכך ליצור את חברת התעופה האזורית הגדולה באירופה. החברות, אשר שתיהן מפעילות טיסות בעבור חברות אחרות (חכירה רטובה) ימשיכו לפעול כמותגים נפרדים. עבור טיסות אייר פראנס - נמל התעופה פריז שארל דה גול עבור טיסות בראסלס איירליינס - נמל התעופה של בריסל עבור טיסות סקנדינביאן איירליינס - נמל התעופה הלסינקי-ונטה צי המטוסים של החברה נכון לנובמבר 2018: מדיה וקבצים בנושא סיטיג'ט בוויקישיתוף אתר האינטרנט הרשמי של סיטיג'ט Dublin based City Jet merges with Spain’s Air Nostrum, independent.ie (באנגלית) פרטי צי המטוסים של סיטיג'ט, באתר planespotters.net (באנגלית)